CELEX: 62010CA0132
Language: el
Date: 2011-09-15 00:00:00
Title: Υπόθεση C-132/10: Απόφαση του Δικαστηρίου (δεύτερο τμήμα) της 15ης Σεπτεμβρίου 2011 [αίτηση του rechtbank van eerste aanleg te Leuven (Βέλγιο) για την έκδοση προδικαστικής αποφάσεως] — Olivier Halley, Julie Halley, Marie Halley κατά Belgische Staat (Άμεσοι φόροι — Ελεύθερη κυκλοφορία των κεφαλαίων — Άρθρο 63 ΣΛΕΕ — Φόρος κληρονομίας επί ονομαστικών μετοχών — Μεγαλύτερη προθεσμία παραγραφής σε περίπτωση αποτιμήσεως της αξίας μετοχών εταιρειών που δεν εδρεύουν στην ημεδαπή από την ισχύουσα για τις μετοχές ημεδαπών εταιρειών — Περιορισμός — Δικαιολογία)

29.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/6
            
         Απόφαση του Δικαστηρίου (δεύτερο τμήμα) της 15ης Σεπτεμβρίου 2011 [αίτηση του rechtbank van eerste aanleg te Leuven (Βέλγιο) για την έκδοση προδικαστικής αποφάσεως] — Olivier Halley, Julie Halley, Marie Halley κατά Belgische Staat
   (Υπόθεση C-132/10) (1)
   
   (Άμεσοι φόροι - Ελεύθερη κυκλοφορία των κεφαλαίων - Άρθρο 63 ΣΛΕΕ - Φόρος κληρονομίας επί ονομαστικών μετοχών - Μεγαλύτερη προθεσμία παραγραφής σε περίπτωση αποτιμήσεως της αξίας μετοχών εταιρειών που δεν εδρεύουν στην ημεδαπή από την ισχύουσα για τις μετοχές ημεδαπών εταιρειών - Περιορισμός - Δικαιολογία)
   2011/C 319/09
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank van eerste aanleg te Leuven
   
      Διάδικοι στην υπόθεση της κύριας δίκης
   
   Olivier Halley, Julie Halley, Marie Halley
   
      κατά
   
   Belgische Staat
   
      Αντικείμενο
   
   Αίτηση εκδόσεως προδικαστικής αποφάσεως — Rechtbank van eerste aanleg te Leuven — Ερμηνεία των άρθρων 26, 49, 63 και 65 ΣΛΕΕ — Εθνική νομοθετική ρύθμιση η οποία προβλέπει για τον φόρο κληρονομίας ονομαστικών μετοχών διετή προθεσμία παραγραφής στην περίπτωση που η πραγματική έδρα της διοικήσεως της εταιρείας που εξέδωσε τις μετοχές βρίσκεται στο οικείο κράτος μέλος και δεκαετή προθεσμία παραγραφής στις άλλες περιπτώσεις
   
      Διατακτικό
   
   Το άρθρο 63 ΣΛΕΕ έχει την έννοια ότι αντιβαίνει προς τούτο νομοθετική ρύθμιση κράτους μέλους, όπως η επίμαχη στην υπόθεση της κύριας δίκης, η οποία προβλέπει, σχετικά με τους φόρους κληρονομίας, δεκαετή προθεσμία παραγραφής για την αποτίμηση της αξίας ονομαστικών μετοχών εταιρείας της οποίας μέτοχος ήταν ο θανών και της οποίας η πραγματική έδρα της διοικήσεως βρίσκεται σε άλλο κράτος μέλος, ενώ η εν λόγω προθεσμία είναι διετής όταν η πραγματική έδρα της διοικήσεως βρίσκεται στο πρώτο κράτος μέλος.
   
      (1)  ΕΕ C 134 της 22.5.2010.